open-index/open-wikipedia-markdown huggingface dataset:
Epleblomstmåler

**Epleblomstmåler** (*Pasiphila rectangulata*) er en sommerfugl i gruppen av de egentlige målere (Geometridae). Den finnes nord til Møre og Romsdal i Norge.

## Utseende
En liten (vingespenn 15 – 20 mm), slank, smalvinget, mer eller mindre grønnaktig måler. Denne variable arten kan ligne på kronemåleren (*Chloroclystis v-ata*), men mangler en svart V i forvingen. Fargen varierer fra nøytralt grå til ganske skarpt grønn. Forvingen har flere lyse og mørke tverrlinjer, vanligvis et markert, bredt, mørkere bånd i midten, men dette kan være ganske utydelig. Bakvingen er farget som forvingen. Larven er lysgrønn med en smal, rød stripe langs ryggen.

## Levevis
Arten kan finnes i skog, hager og parker og på buskmark, men kanskje særlig i frukthager. Larven lever på blomstene av frukttrær i rosefamilien, blant andre eple (*Malus* spp.), pære (*Pyrus* spp.), slåpetorn (*Prunus spinosa*) og hagtorn (*Crataegus* spp.). De voksne målerne flyr i juli – august.

## Utbredelse
Arten finnes i Nord-Afrika, over hele Europa og videre østover til Kurilene, Japan og Korea. Den ble også innført til den nordøstlige delen av Nord-Amerika rundt 1970, og har nå spredt seg vestover i alle fall til Ontario (https://web.archive.org/web/20081024233450/http://www.acleris.com/dls/07625.html). I Norge er den funnet nord til Møre og Romsdal.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Lynn Scott's Ottawa Moths
* UK moths, ''Pasiphila rectangulata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Gyvelmåler

**Gyvelmåler** (*Chesias legatella*) er en sommerfugl i gruppen av de egentlige målere (Geometridae). Den er funnet noen få ganger i Norge, på Østlandet og Sørlandet og dessuten på Osterøy i Hordaland. Denne arten minner om en mott (Pyraloidea), og det at artsnavnet ender på "-*ella*" røper at den opprinnelig ble beskrevet som en småsommerfugl. De fleste målere har navn som slutter på "-*ata*".

## Utseende

En middelsstor (vingespenn 30 – 37 mm), slank, grå måler. Forvingen er tilspisset og nærmest oval på formen, ulikt andre målere men det kan ligne på mange småsommerfugler (men disse er vanligvis mye mindre). Arten hviler med vingene taklagde over kroppen, noe som også er ganske uvanlig for målere. **Forvingen** har en bred, hvit lengdestrek omtrent midt i vingen i den ytre halvdelen, rett foran og bak denne er det vanligvis tydelige svarte lengdeflekker. **Bakvingen** er skinnende silkehvit. Larven er lang og tynn, praktisk talt naken, grønn eller gul, ofte med en svart ryggstripe på de bakerste kroppsleddene.

## Levevis
Larvene lever på gyvel (*Cytisus scoparius*) og man kan treffe arten der denne busken vokser. De voksne målerne flyr i september – oktober og arten overvintrer som egg. 

## Utbredelse
Arten forekommer i den vestlige delen av Europa og også i Nord-Afrika.
I Norge er arten bare funnet fire ganger, i Østfold, Akershus og Aust-Agder og dessuten på Osterøy i Hordaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Chesias legatella''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Chambeshi (elv)

**Chambeshi** (også kalt **Chambezi**) er ei elv i det nordøstre Zambia. Den er elva Kongos øverste tilløp. 

Chambeshi begynner som en bekk i fjellene i nordøst-Zambia nær Tanganyikasjøen i 1760&nbsp;meters høyde. Etter 480&nbsp;km munner den ut i Bangweulusumpene, som ligger ved Bangweulusjøen. Vannet renner deretter ut fra sumpene som elva Luapula, som munner ut i Mwerusjøen og fortsetter under navnet Luvua, som munner ut i elva Lualaba, som nedenfor Boyomafallene skifter navn til Kongo.

## Referanser


## Eksterne lenker
* 
* Flom i Chambeshi  fra NASA Earth Observatory
Stor perikummåler

**Stor perikummåler** (*Aplocera plagiata*) er en sommerfugl i gruppen av de egentlige målere (Geometridae). Den er funnet nord til Møre og Romsdal i Norge, men synes å mangle på det indre Østlandet. Larvene lever på perikum (*[[Hypericum]]* ssp.) og har blitt innført til flere områder for å kontrollere innførte perikum-arter som sprer seg som brysomt ugress.

## Utseende
En middelsstor til ganske stor (vingespenn 27 – 40 mm), slank, lysgrå måler. Forvingen har tre mørke tverrbånd som gjør arten lett å kjenne igjen. Fra den meget like, sjeldne arten liten perikummåler (*Aplocera efformata*) kan den kjennes på at forvingens indre tverrbånd er nokså jevnt rundet uten en markert vinkel. **Forvingen** er tilspisset, lys grå med tre mørkere tverrbånd. Den innerste tverrbåndet er dobbelt, nokså jevnt buet, det to ytterste er triple. Mellom tverrbåndene er det flere, mindre tydelige mørke tverrstreker. I vingespissen er det en kort, men kraftig, svart skråstrek. **Bakvingen** er ensfarget lysgrå. Larven er naken, vanligvis purpuraktig rødbrun, men kan også være grønn. Den har en smal, hvit stripe langs siden.

## Levevis
Larvene lever på perikum-slekten (*Hypericum* spp.). Arten har gjerne to generasjoner hver sommer, med voksne målere i mai – juni og igjen i juli – september.

## Brukt i biologisk kontroll
Europeiske perikum-arter, særlig prikkperikum eller johannesurt (*Hypericum perforatum*) har blitt spredt til flere nye kontinenter og har der skapt betydelige ugressproblemer. Man har forsøkt å bruke stor perikummåler for å kontrollere dette. Arten ble innført til det østlige Canada på 1980-tallet og har der etablert seg og spredt seg (https://web.archive.org/web/20081024233455/http://www.acleris.com/dls/07627.html). Den har også blitt innført til Australia (https://web.archive.org/web/20090107205515/http://www-staff.it.uts.edu.au/~don/larvae/lare/plagiat.html).

## Utbredelse
Arten finnes naturlig i den palearktiske sone. Som før nevnt har den blitt innført til Nord-Amerika og Australia. I Norge finnes den nord til Møre og Romsdal, men mangler på mye av Østlandet.

## Litteratur
* Herbison-Evans, D. & Crossley, S. 2007. *Aplocera plagiata* (Linnaeus) html)
* Scott, D.L. 2005. Lynn Scott's Lepidoptera Images. *Aplocera plagiata*. html 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Aplocera plagiata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Liste over mayiske språk

**Liste over mayiske språk** er en oversikt over inndelinga av den mayiske språkfamilien og hvilke språk og språkvarianter som er en del av denne familien. Talla på antall talere er basert på *[[Ethnologue]]*s estimater, og stammer fra rundt 2000. De bruker en relativt vid definisjon på en taler, så talla er høyere enn andre estimater. Mayabefolkninga øker imidlertid stadig, så talla kan også være høyere i dag enn de var da estimatene ble gjort.

## Inndeling





## Se også
*Mesoamerikanske språk
*Maya

## Eksterne lenker
* Mayiske språk hos Ethnologue
Belaja

**Belaja** (russisk: Бе́лая, basjkirsk: Ағиҙел – *Aghidhel*, tatarisk: Агыйдел – *Ağidel*) er ei elv i republikkene Basjkortostan og Tatarstan i Russland. Elvas kilder er i de sørvestlige Uralfjellene. Den er 1&nbsp;430 kilometer lang og har et nedbørfelt på . Det tyrkiskspråklige navnet på elva betyr «Den hvite Volga», og det russiske navnet «Den hvite elva».

Blant byene ved elva er Beloretsk, Sterlitamak, Ufa (ved samløpet med sideelva Ufa) og Birsk. Belaja munner ut i Kama ved Neftekamsk.

Belaja er en av de mest populære rafting-elvene i Ural.

## Referanser


## Eksterne lenker
*
Havnelageret

**Havnelageret** er et næringsbygg med adresse Langkaia 1, Oslo. Dette har bl.a. Eniro, Retriever, Bohr, Thales Norway og Forsvarsbygg som leietakere, i tillegg til en egen Narvesen-kiosk.

Bygningen ble oppført i perioden 1916–1920, tegnet av arkitekt Bredo Henrik Berntsen. I sin opprinnelige form hadde bygget 10 etasjer samt tårn og et areal på 39&nbsp;708&nbsp;m². I det ytre ble dimensjonene redusert ved å dele opp fasaden med kransjakter, utspring og tårn. Stilmessig kan bygningen plasseres i nordisk nybarokk med klassiske elementer og detaljer med jugendpreg. På grunn av byggets høyde, ble det på folkemunne kalt «Jacobs drøm», med hentydning til den gammeltestamentlige fortellingen om Jacob som drømmer om en stige som rekker like inn i himmelen. Bygningen ble tildelt prisen Betongtavlen i 1965. Oslo Havnelager er et monument over sjøfartens enorme utvikling under og etter første verdenskrig. Med datidens teknikk var byggingen særdeles vanskelig og utfordrende, og med stigende priser og lønninger under den første verdenskrig ble alle kalkyler sprengt. Fra det opprinnelige beløpet på 3,2 millioner kroner steg sluttregningen til hele 9,3 millioner.

Oppføringen av Havnelageret var meget komplisert fordi bygget på grunn av sin størrelse måtte fundamenteres på fjell og det fantes først på 20 meters dybde. De vanskelige grunnforholdene forsinket arbeidet, men til slutt, i 1920, var Havnelageret fundamentert på 130 pilarer på til sammen 1550 pæler. Og solid ble det, så solid at fjerde etasje ble brukt som tilfluktsrom under andre verdenskrig. 

Havnelageret fikk bare 60 års fartstid før det gikk ut på dato. Havneaktiviteten har de siste tiårene gått jevnt og trutt tilbake. Slik er det også blitt mindre etterspørsel etter lagerplass og dagens behov dekkes utenfor selve kaiområdet. Etter en total rehabilitering (utført av arkitektene as) gjenoppsto «Jacobs drøm» som et rosafarget kontorbygg i 1983 som ble fylt av finansfolk, skipsrederier og oljeselskaper. Entra eiendom kjøpte Langkaia&nbsp;1 i slutten av 2003 fra Steen & Strøm ASA, og gjennomførte i perioden 2005&ndash;2008 en «omfattende innvendig rehabilitering».

Både Dagbladet og Aftenposten har tidligere holdt til i dette bygget.

## Referanser




## Eksterne lenker
* Entra eiendoms nettside om bygningen
*
Ålesundsgjengen

**Ålesundsgjengen** var navnet som ble satt på en gruppe på 18 menn og en kvinne under andre verdenskrig som ble arrestert ombord på en fiskeskøyte MK «Viggo» utenfor Ålesund i 1942 i forbindelse med Englandsfarten. Motstandsgruppa hadde forbindelser med Milorg. Båten var da på vei til England. I forkant av arrestasjonen hadde angivere fra Sonderabteilung Lola infiltrert båten. Hele 18 av gruppen ble skutt ved Trandumskogen etter harde forhør og tortur. Filmen *[[Englandsfarere]]* fra 1946 basert på boken av samme navn, tar utgangspunkt i denne historien.

## Litteratur
*Sigurd Evensmo: *Englandsfarere* 1946
ABC Teatret på Frederiksberg

**ABC Teatret** var et humorteater på Frederiksberg ved København.

Teateret ble oppført i 1936 under navnet Montmartre og stengte i 1995.
Kellerdirk Bros, parløpet mellom Dirch Passer og Kjeld Petersen, begynte på dette teateret.

## Referanser



## Kilder
*ABC Teatret på Den Store Danske
Renovering

**Renovering** (av latin *renovare*, «fornye, gjenopprette») innebærer at man gjenoppretter for eksempel et bygg eller et maleri i en teknisk tilstand lik ny. Begrepet blir også brukt om det å forbedre, rense opp og gjøre rent.

## Se også
* Oppussing

## Eksterne lenker
* Riksantikvarens ordforklaringer
Sotmåler

**Sotmåler** (*Odezia atrata*) er en sommerfugl i gruppen av de egentlige målere (Geometridae). Denne dagflygende arten er umiskjennelig, silkeaktig svart med hvite vingespisser på forvingene.  Den finnes nord til det sørlige Nordland i Norge, men er sjelden på Vestlandet.

## Utseende
En middelsstor (vingespenn 22 – 27 mm), slank, svart måler. Arten er helt umiskjennelig og kan ikke forveksles med noen andre. Hele dyret bortsett fra frynsene rundt forvingens spiss, som er hvite, er dypt, silkekaktig svart.  Larven er naken og blekgrønn på farge.

## Levevis
Arten lever på blomsterenger og andre varme, åpne områder med rik vegetasjon. Larvene lever på blomstene av ulike skjermplanter (Apiaceae), blant andre jordnøtt (*Conopodium majus*), sløke (*Angelica sylvestris*), hundekjeks (*Anthriscus sylvestris*) og spansk kjørvel (*Myrrhis odorata*). De voksne målerne flyr om dagen i juni – juli.

## Utbredelse
Arten finnes over hele Europa, og i Nord-Asia. I Norge er den funnet nord til det sørlige Nordland, men synes mangle på sentrale deler av Vestlandet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Odezia atrata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Ospetungemåler

**Ospetungemåler** (*Lobophora halterata*) er en sommerfugl i gruppen av de egentlige målere (Geometridae). Den finnes nord til det sørlige Nordland i Norge.

## Utseende
En middelsstor (vingespenn 23 – 26 mm), slank, gråaktig måler. Forvingene er påfallende store sammenlignet med bakvingene. **Forvingen** er mer eller mindre gråspraglete, fargen varierer en god del. Bakhjørnet er lite markert slik at vingen tenderer mot en oval form. **Bakvingen** er ganske liten og snøhvit. Larven er slank, naken, blekgrønn med smale, hvite lengdestriper.

## Levevis
Larvene lever på osp (*Populus tremula*) og andre poppel-arter (*Populus* spp.), av og til på andre løvtrær. De voksne målerne flyr om natten i mai – juni og kommer gjerne til lys. 

## Utbredelse
Arten finnes i hele Europa, og i Nord-Asia. I Norge er den funnet nord til det sørlige Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Lobophora halterata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Jayavarman II

**Jayavarman II** (khmer: ជ័យវរ្ម័នទី២) var i det 9. århundre konge i Kambodsja, og er den som av de fleste historikere anerkjenner som grunnleggeren av Khmerriket. Dette riket dekket det meste av fastlandet i Sørøst-Asia og besto i over 600 år. 

Som med mye annet innen kambodsjansk historie eksisterer det få eksakte opplysninger rundt Jayavarman II. Det er ikke funnet inskripsjoner skrevet av ham selv, men han blir nevnt i andre inskripsjoner, og det er vanlig å datere hans regjeringstid fra 802 til ca. 850. En av disse inskripsjonene forteller at Jayavarman fikk en brahmanprest til å foreta en religiøs rite som skapte en uavhengig khmerstat med Jayavarman som overhode. På denne tiden kan han ha gått under navnet Jayavarman Ibis.

Den viktigste inskripsjonen som sier noe om Jayavarman II er datert år 1052, to århundrer etter hans død, befinner seg ved Sdok Kak Thom-tempelet i det som i dag er Thailand. Den forteller om hvordan han kom fra Java, som Kambodsja muligens var en vasallstat under, og at han erklærte full uavhengighet fra dette landet da han utropte seg selv til gudekonge. Inskripsjonen sier også at Jayavarman døde i Haraharilaya. Etter ham ble tronen holdt av hans sønn, Jayavarman III.

## Litteratur
*Sak-Humphry, Chhany (2005): *The Sdok Kak Thom Inscription*.  The Edition of the Buddhist Institute
*Higham, Charles (2001): *The Civilization of Angkor*.  University of California Press
*Briggs, Lawrence Palmer (1951): *The Ancient Khmer Empire*. Transactions of the American Philosophical Society
*Mabbett, Ian & Chandler, David (1996): *The Khmers*. Blackwell Publishers Ltd.
*Jacques, Claude & Lafond, Philippe (2007): *The Khmer Empire: Cities and Sanctuaries from 5th to 13th Century*. River Books

.
Borealis Arkitekter

**Borealis Arkitekter** er et arkitektfirma med kontorer i Tromsø og Oslo. Firmaet ble etablert i 1974 og ble 2019 kjøpt opp av Norconsult.

Borealis har gjennomført en rekke prosjekter, spesielt i Nord-Norge. Forsvaret og Statsbygg er blant arkitektkontorets kunder.

## Et utvalg arbeider
* Torskelandsbyen (hytter og småbåthavn) på Silsand (2007)
* Bymyra barnehage i Tromsø (2007)
* Byporten i Skippergata i Tromsø (2006)
* Volda omsorgssenter (2004)
* Senter for prehospital akutt- og transportmedisin, Akershus universitetssykehus (2004)
* Ørretholmen kommunale boliger i Tromsø (2004)
* Workinnmarka skole, Tromsø (2002)
* Marker bo- og servicesenter (2001)
* Farmasibygget, Universitetet i Tromsø (1998)
* Kautokeino helse- og sosialsenter (1998)
* Messebygg, Garnisonen i Porsanger (1997)
* Leilighetsbygg på Tomasjordnes og Fagereng i Tromsø (flere omganger)

## Eksterne lenker
* Borealis Arkitekters nettside
Steve Clarke

**Stephen «Steve» Clarke** (født 29. august 1963) er en skotsk fotballtrener og tidligere fotballspiller som er landslagstrener for . 

Clarke var assistentmanager i West Ham United FC under Gianfranco Zola. Han har tidligere hatt ulike roller under ni managere i Chelsea FC som spiller, speider, trener og assistentmanager.

Clarke ble ansatt som førstelagstrener for Liverpool den 10. januar 2011, to dager etter at Kenny Dalglish hadde blitt manager for klubben, etter at Roy Hodgson hadde fått sparken. Den 12. mai 2011 skrev Clarke treårskontrakt med klubben, samtidig med at Dalglish gjorde det samme. Den 1. juli 2011 ble Clarke utnevnt til assisterende manager for Liverpool FC, etter at Sammy Lee valgte å trekke seg. 

Clarke ble i juni 2012 utnevnt til ny manager for West Bromwich Albion.

## Referanser


## Eksterne lenker
*
Adjektivfortelling

En **adjektivfortelling** er en selskapslek der deltakerne skal velge tilfeldige adjektiver til en skrevet fortelling som holdes skjult. En spilleder skriver inn adjektivene foran substantivene i teksten og leser opp historien når alle ordene er på plass. Fordi fortellingen er ukjent for deltakerne, blir adjektivene merkelige og morsomme i forhold til de ordene de skal beskrive. Historien er vanligvis skrevet på forhånd, men kan også skrives underveis og handle om eller nevne personene som er til stede, for at det skal blir mer aktuelt. 

Det er vanlig å bruke adjektiv som verken er kjedelig eller provoserende. Leken ligner på den amerikanske ordleken mad libs, med den viktige forskjellen at man her ikke bare utelater adjektiv, men også verb, substantiv og adverb. I mad libs utelater man ofte bare enkelte av ordene for ikke å gjøre det for vanskelig.

Adjektivfortellinger brukes ofte på skolen for å lære unge elever om adjektiv på en morsom måte.

## Eksempel
1. Spillederen har på forhånd skrevet en enkel fortelling som ikke inneholder adjektiv og som holdes skjult for deltakerne. En slik fortelling kan for eksempel være:  

:*_____Anne hadde invitert til _____sommergrilling. Først av alle kom _____Petter, han hadde med en flaske _____rødvin. Deretter kom den _____familien Blomkvist, der den _____Geir hadde glemt å fylle bensin på den _____bilen, så de kom fem _____minutter for sent. (…)*

2. Deltakerne foreslår tilfeldige adjektiv uten å kjenne til teksten, og spillederen setter dem inn i de åpne feltene:

:**''Den sprø** Anne hadde invitert til en **snodig** sommergrilling. Først av alle kom **selvsikre** Petter, han hadde med en flaske **flau** rødvin. Deretter kom den **moste** familien Blomkvist, der den **allmektige** Geir hadde glemt å fylle bensin på den **oppblåste** bilen, så de kom fem **frekke** minutter for sent. (…)''

3. Fortellingen med de nye adjektivene leses opp høyt.

## Se også
* Mad Libs – offisiell nettside
Elena Paparizou

**Elena Paparizou** (gresk: Έλενα Παπαρίζου, født 1982) er en svensk-gresk popsangerinne som vant Eurovision Song Contest 2005. Hennes foreldre var immigrantene Georgios og Efrosini Paparizou, og hun vokste opp i Örgryte i Göteborg. Hennes far var fra Volos og moren fra Karditsa. Hun har en søster, Rita og en bror, Dinos. Som barn hadde hun lite med svenske barn å gjøre. Som barn hadde hun også et pusteproblem som hun fremdeles lider av i dag. Hun har fortalt til det greske magasinet NITRO at hun husker å ha kommet til sykehuset i all hast og hatt følelsen av å forlate kroppen minst to ganger mens hun var mindre. Hun kan fremdeles miste pusten mens hun er på scenen, og har derfor alltid med seg en inhalator.

Hennes musikalske talent ble oppdaget tidlig, og da hun var 13 år gammel bestemte hun seg for å bli sanger. Året etter, da hun var fjorten, startet hun sitt første band, «Soul Funkomatic», som spilte hiphop-musikk. Da bandet gikk hvert til sitt etter to år fikk Elena mange ulike tilbud, men moren sa at hun var for ung til å dra hjemmefra. I 1998 døde 13 av hennes nærmeste venner i en brann på en hiphop-fest i Göteborg, en fest Elena ikke hadde fått lov av moren til å delta på. I 1999 ble hun spurt om å spille inn en demo av «Opa Opa», men Elena mente at teksten passet best for en mann, og ville derfor synge den sammen med barndommsvennen Nikos Panagiotidis.

Sammen med Panagiotidis dannet hun duoen Antique. Debutsingelen «Opa Opa» ble en stor hit, kom på førsteplass på singlelistene og solgte til gull etter at den ble gitt ut i august 1999. Bandets berømmelse og deres dyktighet til å promotere gresk kultur ble lagt merke til, og de ble valgt som Hellas' representant i Eurovision Song Contest 2001, der de ble nummer tre med sangen «Die For You».

Etter Antique ble oppløst har Elena satset på en solokarriere, og da hun returnerte til Eurovision Song Contest 2005 var det alene. Sangen «My Number One» fikk 230 poeng og vant konkurransen 32 poeng foran Maltas «Angel».

## Diskografi

;Greskspråklige studioalbum
* 2004: *Προτεραιότητα* (Pråtereåtita)
* 2006: *Υπάρχει Λόγος* (Iparhi Låjås)
* 2008: *Βρίσκω το Λόγο να Ζω* (Vriskå Tå Lågå Na Zå)
* 2010: *Γύρω από το όνειρο* (Jiro Apå Tå Åniro)
* 2013: *Τι Ώρα Θα Βγούμε;* (Ti Åra Tha Vgome?)
* 2017: *Ουράνιο Τόξο* (Oraniå Tåxå)
* 2021: *Αποχρώσεις* (Apohrosis) 

;Engelskspråklige studioalbum
* 2005: *My Number One*
* 2006: *The Game of Love*
* 2014: *One Life*

;Engelskspråklige singler
* 2011 *Baby Its Over (#7 på Kanal 6 Norges video toppliste Oktober 2011)*

;Samlingsalbum
* 2007 - *Total Helena*
* 2011 - *Greatest Hits & More*
* 2013 - *The Love Collection*
* 2014 - *Helena Paparizou & Antique - Greatest Hits & Remixes 2014* 

;Medvirkning
* 2001: *[[Eurovision Song Contest 2001]]* med Nikos Panagiotidis (3.-plass)
* 2005: *[[Eurovision Song Contest 2005]]* (vinner)

## Referanser


## Eksterne lenker
* 
* 
* 
*
Bjelke (andre betydninger)

**Bjelke** har flere betydninger:

* Bjelke, strukturell komponent
* Bjelke (slekt), utdødd dansk og norsk adelsslekt
* Bjelke (heraldisk), et heraldisk bilde
Anders Johansen (sosialantropolog)

**Anders Johansen** (født 12. november 1952 i Porsgrunn) er professor i medievitenskap ved Universitetet i Bergen. Han er utdannet sosialantropolog ved samme sted. Hans forskningsinteresser er orientert mot persepsjonshistorie, globalisering og nasjonal kultur og historiske og komparative tilnærminger til folks bevissthet om tid.

I 2008 ble han tildelt Språkprisen fra Språkrådet, *for fremragende bruk av norsk språk i sakprosa*.

I 2010 ble han også utnevnt til Norges andre professor i sakprosa.

## Eksterne lenker
Amager Scenen

**Amager Scenen** var et teater i København etablert i 1976. Det hadde sin storhetstid under grunnleggeren Sejr Volmer-Sørensen med revyer, farser og operetter.

Til tross for en endring i repertoaret i sesongen 1997/1998, måtte teateret stenge i 1998.

## Direktører
*1976–1982: Sejr Volmer-Sørensen
*1982–1989: Jørgen Buckhøj
*1989–1997: Jan Hertz
*1997–1998: Martin Miehe-Renard

## Eksterne lenker
* Amager Scenen hos Teatermuseet
Sony Ericsson K850i

**Sony Ericsson K850i** en kameratelefon som ble lansert i oktober 2007. Den er Sony Ericssons første telefon i serien Cyber-Shot med et kamera på 5 megapixler. Telefonen finnes i fargene *Velvet Blue* og *Luminous Green*.

## Funksjoner
* 5,0 mpx kamera
* Cyber-shot
* Xenon-blits
* BestPic
* Walkman-lignende mediespiller
* Bluetooth
* USB-støtte
* Flash-motiver/themes/temaer
* VideoDJ
* MusicDJ
* PhotoDJ
* FM-radio
* Java
* 3D-spill
* Støtte for Windows Live Messenger
* Støtte for Facebook
* Støtte for Blogging
* PlayNow
* Touchscreen
* RSS-feeder
* NetFront
* SMS
* MMS
* E-post
* TrackID
* 3G-teknologi
* Flymodus
Apollo Teatret

**Apollo Teatret** var et teater i København, beliggende ved siden av Tivolis hovedinngang. Det lå i Richard Bergmann og Emil Blichfeldts bygningskompleks fra 1890. Det ble sprengt i luften under okkupasjonen ved de tyske *[[Schalburgkorpset|schalburgtage]]* i 1945. Tyskerne kalte dette for kontrasabotasje. Det ble gjenoppført ved Ernst Kühn, men revet igjen i 1959.

## Eksterne lenker
* Om Apollo Teatret hos Teatermuseet
Swissair

**Swissair** (**Swiss Air Transport Company Limited**) er det tidligere nasjonale flyselskapet i Sveits. Det ble dannet i 1931 etter en fusjon mellom **[[Balair]]** og **[[Ad Astra Aero]]** (*Til sjernene*). Swissair var et av de store internasjonale flyselskapene og ble kjent som «the Flying Bank». Selskapet fikk dette kallenavnet på grunn av den økonomiske stabiliteten selskapet hadde. Selskapets baser var helt til konkursen, Zürich lufthavn og Genève internasjonale lufthavn. Det nye selskapet , Swiss International Air Lines, bruker gamle Crossairs koder **LX** og **SWR**.
## Se også
Walter Mittelholzer

## Referanser


## Kilder
* Aviation Safety Network
* Nolmans, Erik: «UBS Fastens its Seatbelts», *[[Fortune]]*, 14. nov. 2005, s. 20.

## Eksterne lenker
* Last Swissair Page on the web, from the Internet Archive
* www.swissair.aero (reference site) 
* www.crossair.org (Crossair)
* www.qualiflyer.org (Qualiflyer)
* Swissair Fansite
* Private site focusing on Swissair's Grounding
* Airliners.net article: Swissair, Gone with the Wind...
* Swissair and Swiss Fan Site
* Swissair Virtual, listing Swissair destinations
* "Thousands stranded in airline crisis," *[[BBC]]*
Ingeborg Midttømme

**Ingeborg Synøve Midttømme** (født 20. november 1961) er biskop i Møre bispedømme. Hun var tidligere leder i Den norske kirkes Presteforening, og ble 15. mai 2008 utnevnt til biskop i Møre bispedømme etter Odd Bondevik. Bispevigslingen skjedde i Molde domkirke 21. september, samtidig med en markering av bispedømmets 25-årsjubileum. Til stede ved innsettelsen var Kong Harald, kirkeminister Trond Giske og tilsammen 36 prester og biskoper.

Midttømme er den femte norske kvinnelige biskop, og var den den yngste i bispekollegiet da hun ble utnevnt, 47 år gammel.

Hun studerte teologi på Det teologiske menighetsfakultet i Oslo og avla praktisk-teologisk eksamen i 1987, før hun jobbet som kapellan i Høybråten menighet i Oslo fra 1987 til 1993. Fra 1993 til 1997 var hun sokneprest i Sørfold i Salten, før hun fra 1997 var kapellan i Holmlia kirke i Oslo.

I 2003 ble hun som første kvinne valgt til leder i Presteforeningen. Hun ble gjenvalgt som leder i 2006. Hun hadde permisjon fra stillingen som kapellan i Hauketo-Prinsdal sogn i Oslo for å utføre dette vervet.

Midttømme nyter stor kirkelig anseelse, men fikk ikke mest støtte i de kirkelige rundene før utnevnelsen til biskop.

## Referanser


## Eksterne lenker
* Artikkel om bispeutnevnelsen i Vårt Land  
* Pressemelding fra Kultur- og kirkedepartementet om bispeutnevnelsen
* Nyhetssak om bispeutnevnelsen fra den norske kirkes nettsider
* Midttømme svarer på spørsmål i forbindelse med bispenominasjonen. NRK Møre og Romsdal
Sony Ericsson XPERIA X1

**Sony Ericsson Xperia X1i** er en mobiltelefon fra Sony Ericsson basert på Windows. Den produseres av HTC. 

## Funksjoner
* 3.2 mpx kamera
* 3 x digital zoom
* Fotolys
* Videoinnspilling
* Windows Media Player Mobile
* Java
* 3D-spill
* Internet Explorer Mobile
* Exchange ActiveSync
* SMS
* MMS
* E-post
* RSS-feeder
* Bluetooth
* USB
* WLAN
* XPERIA-panel
* aGPS
* 3G-teknologi
* Document Editors-programvare

## Referanser


## Eksterne lenker
*
Avfolkning

**Avfolkning** (eller **fraflytning**) er demografisk betegnelse på menneskers plasseringer i samfunnet. Avfolkning vil si at flere og flere flytter fra et sted til et annet sted. Utover på 1900-tallet gikk flyttestrømmen som oftest fra landsbygda og inn til byene.

Årsakene til dette er mange. Sentralisering av arbeidsplasser og høyere utdanning, har vært av stor betydning.

Når befolkningen synker, faller etterspørsel etter arbeidskraft og dette fører til nedleggelser av viktige bedrifter i lokalsamfunnet som butikk, post, bank, barnehage og skole.

* Betegnelsen «avfolkningstruet» brukes når et sted gradvis blir utsatt for avfolkning.
* Man bruker betegnelsen «avfolket» når det ikke lenger er noen igjen.

## Eksempler på avfolkning
* Kongsfjord (35 innbyggere). Fiskevær i finnmark
* Hamningberg fiskevær i Finnmark
* Nyksund var totalt avfolket, men er igjen blitt befolket
Per-Erik Burud

**Per-Erik Burud** (1962–2011) var en norsk næringslivsleder og administrerende direktør i selskapet Kiwi Norge AS som driver dagligvarekjeden Kiwi. Han begynte i Kiwi i 1991, og var i 2007 Norges 134. rikeste mann med en formue på 1,1 milliard kroner. 

## Oppvekst og skolegang
Som femåring bisto Burud i sin fars butikk i Drammen, som flaskegutt og klementinpakker. Burud var aktiv idrettsutøver og turner. Han gikk på handelsgymnas og kjøpmannsinstituttet.

## Kiwi
Burud kjøpte seg inn i Kiwi i 1991, da kjeden hadde åtte butikker. I løpet av Buruds tid i Kiwi har dagligvarekjeden ekspandert, og hadde pr. 2008 omtrent firedoblet antallet ansatte og butikker og seksdoblet omsetningen. I 2007 hadde kjeden 413 butikker. I 2011 passerte kjeden 500 butikker, 8&nbsp;000 ansatte og omsatte for nærmere 20 milliarder kroner.

I 2000 startet Burud en bleiekampanje, der kjeden ga bort hver femte pakke bleier for barn. Avtalen ble startskuddet på en voldsom priskonkurranse i det norske markedet for bleier. Samtidig startet en kampanje der butikkene lovet kunden varen gratis hvis de oppdaget varer som var i ferd med å gå ut på dato. I 2007 startet Burud en kampanje mot moms på frukt og grønt, der konsernet dekket matmomsen på 14 prosent på all fersk frukt og grønt, og han utfordret samtidig myndighetene til å gjøre momskuttet permanent. I 2011 startet de også en kampanje hvor de kuttet prisen tilsvarende momsen på nøkkelhullmerkede varer.

## Båtulykke
Den 13. juli 2011 ble Burud meldt savnet etter en båtulykke utenfor Tjøme, der hans kone, Anita Burud, ble bekreftet omkommet sammen med Anne-Lene Novak Aasheim. Politiet antok kvelden 13. juli at Burud var omkommet. Torsdag 21. juli ble Per Erik Burud funnet død i samme området som båtulykken skjedde. Per Erik og Anita Burud etterlot seg to barn. Politiet etterforsket saken med mistanke om mulig promillekjøring, men kunne ikke konkludere at noe straffbart hadde funnet sted, og henla saken på grunn av mistenktes død.

## Referanser
Banjer

**Banjer**, eller **banjerdekk**, (av italiensk *bagno*, bad) er det laveste dekket på et skip (unntatt på veldig gamle skip). Det befinner seg under hoveddekket og blir ofte brukt til å stue vekk kabler og lignende, eller som oppholdsrom for mannskapet, og ligger som regel på et nivå under vannlinjen.

## Eksterne lenker
*
«Orion» (1939)

**«Orion»** var en tysk hjelpekrysser.

Hun var opprinnelig fraktskipet «Kurmark», men ble bygget om til hjelpekrysser av den tyske marinen og ble operativ 9. desember 1939.

Hovedbestykningen hennes bestod av seks 15&nbsp;cm kanoner, som antageligvis var hentet fra slagskipet SMS «Schleswig-Holstein». Den ene Schneider-Creuzot 75&nbsp;mm kanonen hennes var erobret fra Polen. Hun var også utstyrt med to 2×37&nbsp;mm kanoner, to 2×20&nbsp;mm maskinkanoner og to triple 533&nbsp;mm torpedoutskytningsrør. I tillegg hadde hun 228 miner og ett sjøfly. Flyet var en Arado Ar 196A-1 frem til februar 1942 da denne ble erstattet av et japansk Nakajima sjøfly.

«Orion» senket selv fem skip og deltok sammen med andre i senkingen av ytterligere fem skip. Fra 1942 ble hun brukt som støtteskip og fra 12. januar 1944 fikk hun navnet «Hector» og ble brukt som treningsskip for kanonmannskaper. I mars 1945 fikk hun tilbake navnet «Orion» og ble brukt som skoleskip.

Hun sank 4. mai 1945 nord for Swinemünde etter å blitt bombet av britiske fly. Hun ble senere hevet og ble hugget opp i 1952.

## Litteratur

*
Tollered

**Tollered** er et tettsted i Lerum kommune i Västra Götalands län i landskapet Västergötland i Sverige. I 2010 hadde tettstedet 900 innbyggere.

## Referanser
Henk ten Cate

**Henk ten Cate** (født 9. desember 1954 i Amsterdam) er en nederlandsk tidligere fotballspiller og nåværende fotballtrener. Ten Cate spilte for klubbene Go Ahead Eagles, Edmonton Drillers, Telstar og SC Heracles i perioden 1979 til 1986.

Som trener har han blant annet vært innom klubbene Go Ahead Eagles, SC Heracles, Sparta Rotterdam, Vitesse, KFC Uerdingen 05, NAC Breda, FC Barcelona, Ajax Amsterdam, Chelsea FC og Panathinaikos.

## Referanser


## Eksterne lenker
*
Bakk (skip)

**Bakk** eller **bakkdekk** (fra nedertysk *back*, nederlandsk *bak*, «fat, trau») er et fremre overbygg (dekk) på et skip som strekker seg fra forstevnen og akterover. Betingelsen har opphav visstnok ettersom dekket på et fartøy, som var avgrenset av reling og tverrskott, lignet et trau. På seilskip befinner det seg foran fokkemasten.

Bakken på seilskip var som regel oppholds- og sovekvarter for underordnet mannskap. Uttrykket «å seile forom masten» innebærer å ha fartstid som underordnet sjømann. Den svenske visen *Han hade seglat för om masten* er innspilt på plate både av Harry Brandelius og Fred Åkerström med 40 års mellomrom.

Bakken beskytter mot vann på dekk og på moderne skip brukes overbygget som regel til lager og lettere hjelpemaskineri som for eksempel ankerspill.

Bakk er også en betegnelse på et dypt fat, opprinnelig laget i tre, som ble brukt til å servere mat ombord i skip. I nyere tid ble matbakker laget i rustfritt stål i en rekke størrelser og formater og betegnelsen blir brukt alene og i en rekke sammenstillinger som potetbakk, suppebakk, sausebakk osv. Disse bakkene ble brukt til oppbevaring av varme matretter som var ferdiglaget i kjeler, panner og gryter i byssa frem til og under servering fra varmedisker eller vannbad.

«Å slå bakk» er et uttrykk som brukes om å bremse eller bakke skipet ved hjelp av propellen.

## Referanser


## Eksterne lenker
*
Halvalv

I J.R.R. Tolkiens verden er en **halvalv** en som er halvt menneske og halvt alv eller var i halvalvenes slekt.

Det var mannen Beren og alven Lúthien Tinúviel som giftet seg og på den måten grunnla denne slekten. Beren og Lúthien Tinúviel måtte stjele en av Silmarillene fra Morgoth for å kunne gifte seg med hverandre.

En stor del av Halvalvene bodde i Kløvendal, som halvalven Elrond grunnla og bodde i.

I Dol Amroth bodde det også noen menn med alviskt blod, siden Nimrodel (en alv) giftet seg med en der og spredte sitt blod.

## Se også
* Alv (Tolkien)
* Alviske språk
Pi (Chengdu)

**Pi** (kinesisk: 郫县; pinyin: *Pí Xiàn*) er et fylke i den subprovinsielle by Chengdu i den kinesiske provinsen Sichuan. I 1999 hadde det 446.192 innbyggere. Arealet er på 437,5 km².

## Historie
Pi fylke ble etablert av staten Qin to år etter at den nedkjempet staten Shu, i 314 f.Kr.. 

## Kulinarisk
Fylket er kjent over hele Kina for sin *[[doubanjiang]]*, en type skarp fermentert bønnesaus.

## Administrative enheter
Fylket består av 14 storkommuner:
* Pitong (郫筒镇) – fylkessete
* Xipu (犀浦镇)
* Hongguang (红光镇)
* Anjing (安靖镇)
* Tuanjie (团结镇)
* Tangchang (唐昌镇)
* Sandaoyan (三道堰)
* Xinminchang (新民场)
* Huayuan (花园镇)
* Ande (安德镇)
* Tangyuan (唐元镇)
* Deyuan (德源镇)
* Gucheng (古城镇)
* You`ai (友爱镇)

## Samferdsel

### Jernbane
Chengdu-Dujiangyan intercity høyhastighetsjernbane betjener fylket.

### Vei
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

Kinas riksvei 317 løper gjennom området. Den fører fra Chengdu i Sichuan til Nagqu i Tibet.

## Eksterne lenker
* Lokalregjeringens hjemmesider
Chenghua (Chengdu)

**Chenghua** (kinesisk: 成华区; pinyin: *Chénghuá Qū*) er et bydistrikt i den subprovinsielle by Chengdu i den kinesiske provinsen Sichuan. I 1999 hadde det  innbyggere. Arealet er på .
Chenghua

**Chenghua** kan sikte til:
*Chenghua-keiseren 成化 under Ming-dynastiet i Kina, regjerte mellom 1464 og 1487.
*Bydistriktet Chenghua 成华 i Chengdu i Sichuan i Kina.
Kung Fu Girls

**Kung Fu Girls** er et band som rakk å gi ut to album, *This Is the Kung Fu Beat* i 1993 og *Puzzle* i 1995. I tillegg kom det et par singler og noen spor på samlere. Bandets uttrykk var tuftet på energisk, refrengbasert powerpop. 

Debutlangspilleren fikk ny oppmerksomhet da den ble gjenutgitt i 2004 og oppnådde terningkast 6 i *[[Aftenposten]]*. Albumet dukket også opp på *[[Dagsavisen]]*s liste over tidenes beste norske skiver sommeren 2007. Albumet var noen få år tidligere med på en lignende kåring i *[[Spirit (magasin)|Spirit]]*. 

Bandet hadde utspring i det samme miljøet som har gitt suksesser som Gluecifer, Turboneger, Astroburger og Anal Babes. Kung Fu Girls hentet inspirasjon fra fuzzpop, punkrock og surf. Samtidige anmeldelser navnedroppet artister som Buzzcocks, Dinosaur Jr., Blondie og Lemonheads som referanser for bandets uttrykk. 

Etter at bandet ble oppløst, startet  og  bandet Beatroute og senere; Bonk.

## Referanser


## Eksterne lenker
* MIC Artikkel
The Show Must Go On

**The Show Must Go On** er et musikalsk show basert på musikk av gruppen Queen

Showet er laget av Åge Sten Nilsen og Gusty Utterdahl og ment som en hyllest til et stort, kjent band. Åge Sten Nilsen synger ca. 30 kjente Queen-sanger i forestillingen. 

Korister er Jonas Groth, Stian Joneid og Andreas Aasbø og et band med: Geir Langslet, "Krisa" Kristiansen, Jon Pettersen, Atle Rakvåg, Svein Dag Hauge og Ole Tom Torjussen. I tillegg deltar lokale kor på stedene showet besøker.

Forestillingen hadde premiere 17. oktober 2007 i Fredrikstad, og turné-premiere i Drammens Teater 30. januar 2008 og turnerte i Norge vår/sommer og høst 2008.

## Eksterne lenker
* Hjemmeside
Den Røde Pil

**Den røde pil** var en pil som ble brukt til å be Rohan om hjelp når Gondor mest trengte det.
Den ble sendt med budbringere, på befaling av Gondors herskere.
Den Røde Pil ble snedt til Theoden Rohans konge på slutten av Tredje tideverv rett før Beleiringen av Minas Tirith,
som melding om at de trengte forsterkninger.
Redselen fra fortiden

***Redselen fra fortiden*** (originaltittel: *The Alchemist*) er en amerikansk eventyr-grøsser fra 1983 regissert av Charles Band. Filmen handler om en kvinne som blir trukket inn i livet til en "ulvemann" som er fanget i en århundrelang forbannelse. Nå er det snart gått 100 år og dermed åpnes en verden av demoner og en kamp mot det onde. En alkymist er årsaken bak forbannelsen. Hovedrollene spilles av Robert Ginty, Lucinda Dooling og John Sanderford.

## Handling
Året er 1955: Leonora er en ung kvinne som sitter i bilen sin på en døde landevei. Plutselig blir hun hjemsøkt av uhyggelige visjoner om  djevler og demoner. Senere tar hun opp haikeren Cameron og de kommer begge inn i et ukjent skogdistrikt hvor hun føler seg trukket mot et hus i skogen. Der møter hun en skapning som virker å være en mellomting mellom et menneske og et uhyre, og en alkemist. Hun innser etterhvert at hun er en reinkarnasjon av en kvinne som levde på samme sted på 1800-tallet, og at denne kvinnen var gift med skapningen hun så i skogen. Hun får også vite at hvert hundrede år åpner helvetes porter seg og at det var i forbindelse med denne hendelsen at hennes mann, fra fortiden, ble utsatt for en forbannelse som omskapte ham til et uhyre. Nå er det samme i ferd med å skje nok en gang og skogens demoner er ute etter henne. Hun får til slutt hjelp fra Cameron da skjebnens time står for døren. Alkemisten viser seg å være jokeren i det hele og årsaken til forbannelsen.

## Om filmen
*Redselen fra fortiden* er en noe eventyraktig skrekkfilm som ble innspilt i 1981 men ble ikke satt opp på kino i USA før i 1986. Den ble utgitt på video i Norge allerede i 1983 av CP Entertainment.

Den fikk dårlig mottakelse av kritikerne. Blant annet  kalte filmanmelderne i The New York Times den en «kjedelig B-film». Filmsiden Video Graveyard beskriver den som kjedelig med rotete manus.

## I rollene
* Robert Ginty –  Aaron McCallum 
* Lucinda Dooling –  Lenora Sinclair 
* John Sanderford –  Cameron 
* Robert Glaudini –  DelGatto (Alkemisten) 
* Viola Kates Stimpson –  Esther  
* Tony Abatemarco –  Demon 
* Billy Scudder –  Demon

## Referanser


## Eksterne lenker
*
NMK Hitra

**NMK Hitra** ble stiftet i 2004. Klubben ble stiftet av 
*Trond Wedø, formann – 
*Rune Vitsøe, nestformann – 
*Karin Wedø, kasserer/sekretær – 
*Gunnar Strand – John Henry Martinsen – Johnny Brevikdal – styremedlemmer. 

Ett år etter stiftelsen hadde NMK Hitra 74 registrerte medlemmer.

Beslutningen om å starte klubben ble tatt av Trond Wedø og Rune Vitsøe etter at de kom i snakk på en bygdefest. Trond Wedø hadde vært aktiv tidligere, derfor tente han på idéen. De to fikk med seg resten på et stiftelsesmøte. To år etter starten var et 140 mål stort område regulert og klart for bygging. Resultatet ble Hitra motorsportssenter.

## Eksterne lenker
* NMK Hitras hjemmesider
Valdosta State University

**  Valdosta State University** er et delstatseid universitet i Valdosta i delstaten Georgia, USA. Det er en del av University System of Georgia, og ble opprettet i 1906. Men først i 1911 bevilget delstaten de nødvendige midler, og skolen startet med opptak for kvinner i 1913.

Fakultetene og noen av instituttene omfatter:
* College of Arts and Sciences
* College of Business Administration
* College of Education
* College of Arts
* College of Nursing
* VSU Graduate School 
** Division of Social Work 
** Division of Library Science

Ved universitetet var det 10&nbsp;888 studenter og 563 vitenskapelig ansatte i 2006, og samme året var skolepengene US$ 3&nbsp;490 for studenter folkeregistrert i Georgia. Studiene gis opp til doktorgradsnivå.

## Referanser


## Eksterne lenker
*
Davit

:*For mannsnavnet Davit, se [[David]]*

En **davit** er en krantype som henger over en kant for å heise gjenstander opp til og ned fra en kant. Daviter er vanlige ombord på skip, der de først og fremst er plassert i par som holder fast livbåter, og som kan senke dem ned til sjøen når de skal brukes. Et tidlig patent på teknologien stammer fra 1907. A.P. Schat patenterte en rekke ulike senke- og glidesystem for livbåter i perioden 1925-1927 som muliggjorde en betydelig videreutvikling av daviter for livbåter. Davitene som blir brukt til livbåter blir som regel ikke brukt til andre formål. Man har gjerne andre daviter til å heise for eksempel anker og last.

Daviter kommer i flere hovedkategorier
* A-ramme
* H-ramme (to-punkts davit)
* Teleskop-davit
* ATFH - fleksibel davit (nylig patentert / under patentering)
* Free-fall-davit
## Galleri

Fil:Davits-starbrd.JPG|Eldre type 2-punkts Davit for livbåter. Denne type daviter er generelt ikke i produksjon lenger.
Fil:Lifeboat on davits.JPG|Teleskopdavit - mye brukt i cruiseship o.l
Fil:Davit (PSF).png|Illustrasjon av Davit, basert på førkrigskonsepter (1940). Dagens 2-punkts daviter er primært basert på dette konseptet, med unntak av ATFH-davit.


## Referanser
Kode (Bohuslän)

**Kode** er et tettsted i Kungälv kommune i Västra Götalands län i landskapet Bohuslän i Sverige. Det ligger cirka tolv kilometer nordvest for Kungälv. I 2010 hadde tettstedet  innbyggere.

## Referanser
Virginia Commonwealth University

**  Virginia Commonwealth University** er et delstatseid, forskningsbasert universitet i Richmond i delstaten Virginia, USA.

Det ble opprettet i 1838 som Medical College of Virginia, under Hampden-Sydney College. Siden ble medisinstudiene delvis skilt ut og lagt under College of William and Mary, det skjedde i 1925. Medical College of Virginia ble i 1968 slått sammen med Richmond Professional Institute.

Skolene og fakultetene er:
*College of Humanities & Sciences[
**School of Mass Communications[
**School of World Studies 
**L. Douglas Wilder School of Government and Public Affairs[18] 
*School of Allied Health Professions 
*School of the Arts 
*School of Business 
*School of Dentistry 
*School of Education 
*School of Engineering 
*School of Medicine 
*School of Nursing
*School of Pharmacy 
*School of Social Work

Ved universitetet var det 30&nbsp;381 studenter og 2&nbsp;813 vitenskapelig ansatte i 2006, og samme året var skolepengene US$ 4&nbsp;227 for studenter folkeregistrert i Virginia. Studiene gis opp til doktorgradsnivå.

*VCU* er årlig åsted for VCU French Film festival, som er den største festivalen for fransk film i USA.

Landslagsspilleren Hedda Strand Gardsjord har studert ved Virginia Commonwealth University.

## Referanser


## Eksterne lenker
*
Virginia State University

**Virginia State University** er et delstatseid universitet i Petersburg i delstaten Virginia, USA.

Det ble opprettet i 1882 som et historisk svart college, og deltar i Thurgood Marshall Scholarship Fund. *VSU* var det første stats-finansierte, fireårige lærestedet for svarte i USA.

Ironisk nok var foregangsmannen som kjempet for opprettelsen en sørstatsgeneral fra borgerkrigen – William Mahone. Som amerikansk senator fikk han igjennom lovgivningen som finansierte *Virginia Normal and Collegiate Institute*. I 1923 fikk det navnet *Virginia State College for Negroes*, og i 1949 bare *Virginia State College *. Universitetsstatusen og -navnet kom i 1979.

De viktigste skolene og noen av instituttene er:
*School of Agriculture 
***Cooperative Extension *
***Agriculture Research Station*
* School of Business
* School of Engineering, Science, and Technology   
*School of Liberal Arts and Education
* Bachelor of Individualized Studies
* School of Graduate Studies, Research, and Outreach (tilbyr mastergrader i):
***Institute for Study of Race Relations*

Ved universitetet var det 4&nbsp;872 studenter og 336 vitenskapelig ansatte i 2006, og samme året var skolepengene US$ 5&nbsp;440 for studenter folkeregistrert i Virginia. Studiene gis opp til doktorgradsnivå.

## Referanser


## Eksterne lenker
*